rejauldu/bengali-wikipedia huggingface dataset:
ফাহদা বিনতে আছি বিন শুরাইম আল শাম্মারি (  , মৃত্যুঃ ১৯৩০) বাদশাজ আব্দুল আজিজ ইবনে সৌদের স্ত্রী এবং সৌদি আরবের সাবেক শাসক  বাদশাহ আবদুল্লাহ বিন আব্দুল আজিজ আল সৌদের মা।   প্রথম জীবন  ফাহদা আরবের শাম্মার জাতির আব্দে শাখার একজন সদস্য। শাম্মার জাতির সাবেক প্রধান আছি বিন শুরাইম আল শাম্মারি হলেন তার পিতা। তিনি ছিলেন তাদের দক্ষিণ অংশের শেখ।    ব্যক্তিগত জীবন  ফাহদা বিনতে আছি দুইবার বিবাহ বন্ধনে আবদ্ধ হন। প্রথমবার তিনি বিয়ে করেন সৌদ বিন আব্দুল আজিজকে। তার স্বামী ছিলো দশম আল রাশিদ আমির, যাকে তার চাচাতো ভাই ১৯২০ সালে হত্যা করে। তার প্রথম বিবাহে দুই সন্তানের জন্ম হয়। তারা হলেন আব্দুল আজিজ বিন সৌদ বিন আব্দুল আজিজ আল রাশিদ (জন্মঃ ১৯১৬) এবং মিশাল বিন সৌদ বিন আব্দুল আজিজ আল রাশিদঃ (জন্ম ১৯১৮)।   স্বামীর হত্যার পর, ফাহদা আব্দুল আজিজ ইবনে সৌদকে বিয়ে করেন। তিনি ছিলেন ইবনে সৌদের অষ্টম স্ত্রী। ইবনে সৌদ দুইজন আল রাশিদ নারীকে বিয়ে করেছিলেন। এই বিবাহের উদ্দেশ্য ছিলো রাশিদীদের সাথে সংঘর্ষ এড়ানো এবং তাদের রাজ পরিবারের সদস্য করা। অন্য কথায়, আবদুল আজিজ রাশীদীদের দ্বারা সৃষ্ট সম্ভাব্য সমস্যাগুলি দূর করতে তাকে বিয়ে করেছিলেন।  আব্দুল আজিজ ইবনে সৌদের সাথে তার প্রথম সন্তান হলো সৌদি আরবের ষষ্ঠ বাদশাহ আবদুল্লাহ।  তার অন্দুয দুই সন্তান হলেন নুফ এবং ছিতা। ফাহদা ১৯৩০ সালে ফাহাদা মারা যান। তখন প্রিন্স আবদুল্লাহর বয়স ছিলো ছয় বছর।   উত্তরাধিকার  ২০০৯ সালের আগস্ট মাসে বাদশাহ মরোক্কোর বস্কোরাতে ফাহদা বিনতে আছি আল শুরাইম মাধ্যমিক বিদ্যালয় স্থাপন করেন। বিদ্যালয়ে সাধারণ প্রশিক্ষণের জন্য আঠারোটি শ্রেণীকক্ষ, নয়টি বিজ্ঞানকক্ষ, প্রস্তুতির জন্য তিনটি শ্রেণীকক্ষ, একটি লাইব্রেরি, এবং খেলাধুলার বিশেষ মাঠ রয়েছে।   তথ্যসূত্র   বিষয়শ্রেণী:১৯৩০-এর দশকে মৃত্যু বিষয়শ্রেণী:জন্মের বছর অনুপস্থিত বিষয়শ্রেণী:১৯৩৪-এ মৃত্যু বিষয়শ্রেণী:আল রশিদ
রিয়াল মাদ্রিদ টিভি হচ্ছে একটি বিনামূল্যে ডিজিটাল টেলিভিশন চ্যানেল, যেটি স্পেনীয় ফুটবল ক্লাব রিয়াল মাদ্রিদ দ্বারা পরিচালিত। এই চ্যানেলটি স্পেনীয় ও ইংরেজি ভাষায় উপলব্ধ। এই চ্যানেলটির প্রধান কার্যালয় স্পেনের মাদ্রিদে অবস্থিত রিয়াল মাদ্রিদের প্রশিক্ষণ কেন্দ্র সিউদাদ রিয়াল মাদ্রিদে অবস্থিত।  বহিঃসংযোগ প্রাতিষ্ঠানিক ওয়েবসাইট লিংসেট ঠিকানায় রিয়াল মাদ্রিদ টিভি  বিষয়শ্রেণী:রিয়াল মাদ্রিদ ফুটবল ক্লাব বিষয়শ্রেণী:স্পেনের টেলিভিশন স্টেশন বিষয়শ্রেণী:মাদ্রিদ কমিউনিটিতে টেলিভিশন কেন্দ্র বিষয়শ্রেণী:স্পেনে ক্রীড়া মিডিয়া বিষয়শ্রেণী:স্পেনে ক্রীড়া টেলিভিশন বিষয়শ্রেণী:২০০৫ সালে প্রতিষ্ঠিত টেলিভিশন চ্যানেল এবং কেন্দ্র বিষয়শ্রেণী:মাদ্রিদে মিডিয়া  বিষয়শ্রেণী:২০০৫-এ প্রতিষ্ঠিত টেলিভিশন চ্যানেল ও স্টেশন
২০০২ কমনওয়েলথ গেমসে বাংলাদেশ ৫ম বারের মত অংশগ্রহণ করে। এই জন্য অ্যাথলেটিকস এবং সাঁতারে পুরুষ ক্রীড়াবিদদের এবং শ্যুটিংয়ে মিশ্র দল পাঠায়। এই গেমসে বাংলাদেশ একটি স্বর্ণ পদক লাভ করে। এর আগে সর্বশেষ ১৯৯০ সালে অকল্যান্ডে, শ্যুটিংয়ে একটি স্বর্ণ ও রোপ্য পদক লাভ করেছিল বাংলাদেশ।http://www.thecgf.com/countries/games.asp  মেডেল  স্বর্ণ রোপ্যব্রোঞ্জ মোট20px বাংলাদেশ১০০১  স্বর্ণ শ্যুটিং: 15px আসিফ হোসেন খান পুরুষদের এয়ার রাইফেল   তথ্যসূত্র   বিষয়শ্রেণী:কমনওয়েলথ গেমসে বাংলাদেশ বিষয়শ্রেণী:২০০২ কমনওয়েলথ গেমসের দেশসমূহ বিষয়শ্রেণী:২০০২-এ বাংলাদেশের ক্রীড়া বিষয়শ্রেণী:২০০২-এ বাংলাদেশী ক্রীড়া
আনুশেহ্‌ আনাদিল একজন বাংলাদেশী শিল্পী, সংস্কৃতিকর্মী ও উদ্যোক্তা। তিনি লোক সঙ্গীত ব্যান্ড বাংলা-এর প্রধান কণ্ঠশিল্পী।   শৈশব ও কর্মমজীবন  আনুশেহ্‌ ওস্তাদ সগীরুদ্দীন খানের অধীনে উত্তর ভারতীয় ক্লাসিকাল সঙ্গীতের প্রশিক্ষণ গ্রহণ করেন। তারপর তিনি লোক সঙ্গীত গাওয়া শুরু করেন। তিনি লোক সঙ্গীত ব্যান্ড “বাংলা”র সাথে সঙ্গীত পরিবেশোনা করছেন ১৯৯৮ সালে থেকে। তিনি জোনাস হেলবর্গের সাথে কাজ করেন। তার গাওয়া গান সুশিলা রমনের “মিউজিক ফর ক্রোকোডাইল” –এ অন্তর্ভুক্ত হয়। আনুশেহ্‌ “ইন্ডিয়ান ওশান” ব্যান্ডের সাথে অভীক মুখোপাধ্যায়ের “ভূমি” সিনেমার জন্য একটি গান রেকর্ড করেছেন। তিনি তন্ময় বোসের সাথে “বাউল এবং বেয়ন্ড” নামে একটি গানের প্রকল্পেও কাজ করেন। তিনি কল্পনা দত্তের তত্ত্বাবধানে ক্লাসিকাল সঙ্গীত শিখা চালিয়ে যান। আনুশেহ্‌ মাভেরিক চলচ্চিত্র-নির্মাতা Q's এর সিনেমা “তাসের দেশ” এর জন্য গান রেকর্ড করেন, যা অনেক প্রসংশিত হয়।    পুরস্কার   দ্য মিউজিকাল জার্নালিস্টস পুরস্কার, ২০০৬  অনন্যা’র শ্রেষ্ঠ ১০ নারী, ২০০৭  মিতু মেমোরিয়াল পুরস্কার, ২০০৯  দৈনিক প্রতিদিন পুরস্কার, ২০১১। জি-বাংলা সুবর্ণলতা’র প্রধান গানের জন্য। লিঙ্ক টেলিভিশন চ্যানেলেও তার উপস্থিতি লক্ষ্য করা যায়।   ব্যক্তিগত জীবন  আনুশেহ্‌ দুই সন্তানের জননী। ব্যক্তিগত জীবনে আনাদিল বাংলা ব্যান্ড দলের সদস্য বুনোকে বিয়ে করেন। ২০০৯ সালে বিচ্ছেদের প্রায় ৭ বছর পর তিনি পুনরায় বিয়ে করেন গায়ক ও গিটার বাদক সেথ পান্ডুরাঙা ব্লুমবার্গকে। তিনি আমেরিকার মিশিগানের মিউজিশিয়ান এবং পাকাপাকি ভাবে বাংলাদেশেই বসবাস করেন।আবার বিয়ে করলেন আনুশেহ, জাগো নিউজ টুয়েন্টি ফোর ডটকম, ১৭ ডিসেম্বর ২০১৬ আনুশেহ’র মা লুবনা মরিয়ম বাংলাদেশের বিশিষ্ট নৃত্যশিল্পী ও গবেষক।   তথ্যসূত্র    বহিঃসংযোগ      বিষয়শ্রেণী:বাংলাদেশী গায়িকা বিষয়শ্রেণী:বাংলাদেশী গীতিকার বিষয়শ্রেণী:বাংলাদেশী সুরকার বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:বাংলাদেশী নারী ব্যবসায়িক উদ্যোক্তা বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:ঢাকার ব্যক্তি
রায়উইন্ড মারকাজ () পাকিস্তানের লাহোরের কাছে রায়উইন্ড শহরে আবাসিক এলাকায় অবস্থিত পাকিস্তানের তাবলিগ জামাতের একটি কেন্দ্র যাতে একটি মসজিদ এবং মাদ্রাসা রয়েছে। এটি বার্ষিক সমাবেশকে ঘিরে আন্তর্জাতিক দর্শনার্থী সহ বহু লোককে আকর্ষণ করে।   বার্ষিক সমাবেশ (ইজতেমা)  এটি মারকাজ থেকে ৫ কিলোমিটার ইজতেমা গাহে অনুষ্ঠিত হয়। এটি একক স্থানে পাকিস্তানের মুসলমানদের বৃহত্তম সমাবেশ। পাকিস্তান এবং বিশ্বজুড়ে প্রায় ২ মিলিয়নেরও বেশি মুসলমান এই স্থানে আসেন, যা রায়উইন্ড মারকাজ দ্বারা পরিকল্পনা এবং পরিচালনা করা হয়। বিপুল সংখ্যক লোক অংশ নেওয়ার কারণে এটি এখন চার ভাগে বিভক্ত হয়েছে, প্রতি বছর দুটি অংশ এবং পরের বছরে দুটি অংশ অনুষ্ঠিত হয়, প্রতিটি অংশ তিন দিন স্থায়ী হয় এবং শেষ দিনে বিশেষ মুনাজাত অনুষ্ঠিত হয়। রায়উইন্ড মারকাজ ইজতেমার কোনো অংশে বিদেশিদের আসতে নিষেধাজ্ঞা নেই। বিভিন্ন দেশের পণ্ডিতগণ এই দিনগুলিতে আমন্ত্রিত হন।  এই ইজতেমাটি সকল শাখার মুসলমানদের জন্য। এই বার্ষিক সমাবেশের একমাত্র উদ্দেশ্য হ'ল সবাইকে এক উম্মাহ’য় অন্তর্ভুক্ত করা এবং আল্লাহর প্রতি দৃঢ় বিশ্বাস সৃষ্টি করা। ভারত ও পাকিস্তানের মুসলিম আলেমরাও এখানে বক্তৃতা করেন।  অনুবাদক সহ বিদেশীদের থাকার আলাদা জায়গা রয়েছে। সমাবেশটি শৃঙ্খলা পূর্ণ।  এই প্রতিষ্ঠানটি মুহাম্মদ আবদুল ওয়াহহাব এবং তার সহযোগীদের দ্বারা প্রতিষ্ঠিত হয়।   তথ্যসূত্র  বিষয়শ্রেণী:তাবলিগ জামাতের কেন্দ্র বিষয়শ্রেণী:লাহোরের মসজিদ বিষয়শ্রেণী:তাবলিগ জামাত
প্যাট্রিসিয়া জুড ফ্রান্সিস কেনসিট (জন্ম ৪ মার্চ ১৯৬৮ ) একজন ইংরেজি অভিনেত্রী, গায়ক, মডেল এবং প্রাক্তন শিশু তারকা তিনি ১৯৮৩ থেকে ১৯৮৯ সাল পর্যন্ত অষ্টম ওয়ান্ডার ব্যান্ডের প্রধান গায়ক ছিলেন। ২০০৪ এবং ২০০৬  এর মধ্যে ক্যানসিট আইটিভি সোপ অপেরা ইমেরডালে সিনে কিংয়ের ভূমিকায় অভিনয় করেছিলেন। এরপরে, তিনি ফাই মর্টনকে বিবিসি ওয়ান মেডিকেল ড্রামা হলবি সিটিতে  ২০০৭ থেকে ২০১০ অবধি এবং ২০১৯ এর একটি পর্বের জন্য অভিনয় করেছিলেন। কেনসিত সংগীতশিল্পীদের ড্যান ডোনভান, জিম কের, লিয়াম গ্যালাগার এবং জেরেমি হিলির সাথে বিয়ে করেছেন।   প্রাথমিক জীবন এবং শিক্ষা  প্যাটসি কেনসিট জন্মগ্রহণ করেছিলেন  সালের ৪ মার্চ ১৯৬৮ জেমস হেনরি কেনসিট (১৯১৫ - সেপ্টেম্বর ১৯৮৭ ) এবং মার্গারেট রোজ ডুহান (১৯৩৫ - ডিসেম্বর ১৯৯৩), যাঁর স্তন ক্যান্সারে আক্রান্ত হয়ে আয়ারল্যান্ডের বাসিন্দা। কেনসিতের এক বড় ভাই জেমি জন্মগ্রহণ করেছেন ১৯৬৩  সালে। তার মা একজন প্রচারক ছিলেন; তার বাবা লন্ডনের কুখ্যাত গ্যাংস্টারদের ক্রেইনের যোদ্ধাদের সহযোগী ছিলেন। "জিমি দি ডিপ" নামে পরিচিত, তিনি প্রতিদ্বন্দ্বী রিচার্ডসনের পক্ষেও কাজ করেছিলেন, এই চক্রের জন্য দীর্ঘ সংস্থা চালিয়েছিলেন। কেনসিটের জন্মের আগে তিনি কারাগারে সময় দিয়েছিলেন; তিনি বিশ্বাস করতেন যে তিনি একজন প্রাচীন শিল্পী ব্যবসায়ী। কেনসিতের বাবা-মা ১৯৮৬ সাল পর্যন্ত বিয়ে করেননি। Patsy Kensit Biography Film Reference.com তার পিতামহ দাদু ছিলেন ডাকাত এবং নকলকারী। Picardie, Justine; "Patsy Kensit: super trouper" The Daily Telegraph, 13 July 2008 তিনি নিউল্যান্ড হাউজ স্কুল, সেন্ট ক্যাথেরিন স্কুল, টিকেনহ্যাম এবং করোনার থিয়েটার স্কুলটিতে পড়াশোনা করেছেন ।  তথ্যসূত্র  বিষয়শ্রেণী:ব্রিটিশ টেলিভিশন অভিনেত্রী বিষয়শ্রেণী:ব্রিটিশ মঞ্চ অভিনেত্রী বিষয়শ্রেণী:ইংরেজ সোপ অপেরা অভিনেত্রী বিষয়শ্রেণী:ইংরেজ রোমান ক্যাথলিক বিষয়শ্রেণী:আইরিশ বংশোদ্ভূত ইংরেজ ব্যক্তি বিষয়শ্রেণী:ইংরেজ নারী মডেল বিষয়শ্রেণী:ইংরেজ চলচ্চিত্র অভিনেত্রী বিষয়শ্রেণী:ইংরেজ শিশু অভিনেত্রী বিষয়শ্রেণী:২১শ শতাব্দীর ইংরেজ অভিনেত্রী বিষয়শ্রেণী:২০শ শতাব্দীর ইংরেজ অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৬৮-এ জন্ম বিষয়শ্রেণী:আইরিশ বংশোদ্ভূত অভিনেত্রী বিষয়শ্রেণী:লন্ডনের অভিনেত্রী বিষয়শ্রেণী:লন্ডনের সঙ্গীতশিল্পী বিষয়শ্রেণী:ইংরেজ কণ্ঠাভিনেত্রী বিষয়শ্রেণী:ইংরেজ টেলিভিশন অভিনেত্রী
চর মার্টিন বাংলাদেশের লক্ষ্মীপুর জেলার অন্তর্গত কমলনগর উপজেলার একটি ইউনিয়ন।   অবস্থান ও সীমানা  কমলনগর উপজেলার মধ্যাংশে চর মার্টিন ইউনিয়নের অবস্থান। এ ইউনিয়নের উত্তরে চর লরেন্স ইউনিয়ন; পশ্চিমে চর কালকিনি ইউনিয়ন; দক্ষিণে সাহেবেরহাট ইউনিয়ন, পাটারীরহাট ইউনিয়ন ও হাজিরহাট ইউনিয়ন এবং পূর্বে তোরাবগঞ্জ ইউনিয়ন অবস্থিত।   প্রশাসনিক কাঠামো  চর মার্টিন ইউনিয়ন কমলনগর উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম কমলনগর থানার আওতাধীন। এটি জাতীয় সংসদের ২৭৭নং নির্বাচনী এলাকা লক্ষ্মীপুর-৪ এর অংশ।   শিক্ষা প্রতিষ্ঠান   উত্তর মার্টিন সরকারি প্রাথমিক বিদ্যালয়  দক্ষিণ মার্টিন এসহাক হাওলাদার সরকারি প্রাথমিক বিদ্যালয়  চর মার্টিন মুন্সিগঞ্জ ইসলামিয়া ফাজিল মাদ্রাসা  মধ্য মার্টিন উচ্চ বিদ্যালয়  চৌধুরীহাট উচ্চ বিদ্যালয়   যোগাযোগ ব্যবস্থা   লক্ষ্মীপুর রামগতি রোড থেকে বাস সিএনজি সুজুকি(টমটম) যোগে করইতলা বাজার নামতে হবে বাজারে পশ্চিম পাশের রাস্তায় দিয়ে রিক্সা সিএনজি অটো দিয়ে যাওয়া যায়।   খাল ও নদী  উত্তর মার্টিন বাজার এর দক্ষিণ দিকে একটি ঐতিহাসিক খাল রয়েছে, যা মুসার খাল হিসেবে পরিচিত, এটির মূল মোহনা লক্ষ্মীপুর সদরের মজু চৌধুরীর হাট হয়ে মেঘনা নদীর সাথে মিলিত হয়েছে। উল্লেখযোগ্য খালটি খরা মৌসুমেও শুকায় না বিদায় এই এলাকায় খালটি খুবই গুরুত্বপূর্ণ, বিশেষ করে কৃষকদের জন্য অনক গুরুত্বপূর্ণ। ইরি ধান চাষের জন্য এই খাল থেকেই পানি উত্তোলন করে থাকেন।   হাট-বাজার   উত্তর মার্টিন শান্তির হাট বাজার (নর্থমার্টিন)  দক্ষিণ মার্টিন চৌধুরী বাজার  মুন্সির হাট বাজার  বলির পোল বাজার   দর্শনীয় স্থান  উত্তর মার্টিন সাইক্লোন সেন্টার, নর্থমার্টিন বাজার এবং হাসপাতাল রোড।   আরও দেখুন   কমলনগর উপজেলা  কমলনগর থানা  লক্ষ্মীপুর জেলা   তথ্যসূত্র    বহিঃসংযোগ   বিষয়শ্রেণী:কমলনগর উপজেলার ইউনিয়ন বিষয়শ্রেণী:অসম্পূর্ণ বাংলাদেশের ইউনিয়ন নিবন্ধ
প্রহ্লাদ কুমার শেঠি হলেন একজন ভারতীয় চিকিৎসক, চিকিৎসা লেখক এবং স্যার গঙ্গা রাম হাসপাতাল, নয়াদিল্লির স্নায়ুবিজ্ঞান বিভাগের চেয়ারম্যান।  তিনি ব্রেইন কেয়ার ফাউন্ডেশনের প্রতিষ্ঠাতা, একটি দিল্লি-ভিত্তিক ট্রাস্ট, যা তথ্য প্রচারের মাধ্যমে মস্তিষ্কের রোগ সম্পর্কে সম্প্রদায়ে সচেতনতা ছড়ায়।  এবং স্নায়ুবিজ্ঞান এবং অন্যান্য চিকিৎসা বিষয়ক  বিভিন্ন প্রকাশনার লেখক।  তিনি মেডিকেল সেকেন্ড অপিনিওন, আ পেশেন্ট'স পারস্পেক্টিভ অন হাউ, হয়েন অ্যান্ড হোয়াই আ সেকেন্ড অপিনিওন ইস নেসেসারি ইন মেডিকেল ম্যাটার্স বইটির লেখক। ভারতীয় সশস্ত্র বাহিনীতে তার সেবার জন্য তিনি বিশিষ্ট সেবা পদকের প্রাপক।  ভারত সরকার তাকে ২০০২ সালে চতুর্থ সর্বোচ্চ বেসামরিক সম্মান পদ্মশ্রীতে ভূষিত করে।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর শল্যচিকিৎসক বিষয়শ্রেণী:ভারতীয় স্নায়ু শল্যচিকিৎসক বিষয়শ্রেণী:ভারতীয় চিকিৎসাবিজ্ঞান লেখক বিষয়শ্রেণী:চিকিৎসায় পদ্মশ্রী প্রাপক বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:ভারতীয় সেনা সদস্য
নাগাই চৌধরায় () ভারতের হরিয়ানা রাজ্যের মেহন্দ্রগড় জেলার একটি শহর।   জনসংখ্যার উপাত্ত  ভারতের ২০০১ সালের আদমশুমারি অনুসারে নাগাই চৌধরায় শহরের জনসংখ্যা হল ৭৩৬৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৫৮%। পুরুষদের মধ্যে সাক্ষরতার হার ৬৭% এবং নারীদের মধ্যে এই হার ৪৮%। সারা ভারতের সাক্ষরতার হার ৫৯.৫%, তার চাইতে নাগাই চৌধরায় এর সাক্ষরতার হার কম।  এই শহরের জনসংখ্যার ১৩% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর
থাম্ব|220px|ডান|আরওয়া দু টেনেরে (১৯৬১) ল'আরওয়া দু টেনেরে বা টেনেরে বৃক্ষ ( বা ) ছিল বাবলা বা একাশিয়াজাতীয় এক ধরনের বৃক্ষ। নাইজারের সাহারা মরুভূমির বুকে জন্ম নেওয়া ওটাই ছিল পৃথিবীর সবচেয়ে নিঃসঙ্গ গাছ এবং একাশিয়া গোত্রের এ গাছটিই ছিল সম্ভবত ওই প্রজাতির শেষ বংশধর। এর আশেপাশে ৪০০ কি.মি. এর মধ্যে কোন গাছ ছিল না। এই গাছের শিকর মাটির গভীরে প্রায় ৩৬ মিটার বা ১২০ ফুট পর্যন্ত নেমে গিয়েছিল। ১৯৭৩ সালের ৮ নভেম্বর এক লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়।   ধংস্ব ও স্থানান্তর  থাম্ব|ডান|200px|গাছটির ধাতব স্থাপনা (১৯৮৫) ১৯৭৩ সালে এক মাতাল লিবীয় ট্রাক ড্রাইভার ট্রাক দিয়ে ধাক্কা দিলে গাছটি ভেঙ্গে যায়। এরপর ৮ নভেম্বর, ১৯৭৩ সালে এই গাছটিকে নাইজেরিয়ার জাতীয় জাদুঘরে নিয়ে যাওয়া হয়। বর্তমানে গাছটির জায়গায় গাছের স্মৃতি রক্ষার্থে একটি ধাতব স্থাপনা তৈরি করা হয়েছে।   তথ্যসূত্র    বহিঃসংযোগ    Photo Album of the Tenere Tree  বিষয়শ্রেণী:একক গাছ বিষয়শ্রেণী:নাইজারের ভূগোল বিষয়শ্রেণী:তুয়ারেগ বিষয়শ্রেণী:আঠা-নিঃসারী গাছ বিষয়শ্রেণী:গাছ বিষয়শ্রেণী:উদ্ভিদ বিষয়শ্রেণী:একাসিয়া
স্যার হেনরি ভিক্টর আলপিন ম্যাককিনন রাইকস কেবিই (১৯ জানুয়ারী ১৯০১ - ১৮ এপ্রিল ১৯৮৬) একজন ব্রিটিশ রক্ষণশীল রাজনীতিবিদ ছিলেন।  রাইকস ছিলেন হেনরি সেন্ট জন ডিগবি রাইকসের ছেলে, হেনরি সেসিল রাইকসের বড় ছেলে। তার মা ছিলেন অ্যানি লুসিন্ডা (née Mackinnon)।thepeerage.com Henry Victor Alpin MacKinnon Raikes ওয়েস্টমিনস্টার স্কুল এবং ট্রিনিটি কলেজ, কেমব্রিজে শিক্ষিত, তিনি ১৯৩১ সালে দক্ষিণ পূর্ব এসেক্সের জন্য নির্বাচিত হওয়ার আগে ১০২৪ এবং ১৯২৯ সালে ইলকেস্টনে অসফলভাবে প্রতিদ্বন্দ্বিতা করেছিলেন। দ্বিতীয় বিশ্বযুদ্ধের সময় তিনি রয়্যাল এয়ার ফোর্সে ফ্লাইট লেফটেন্যান্ট হিসেবে দায়িত্ব পালন করেন।  ১৯৪৫ সালে রাইকস লিভারপুল ওয়েভট্রির জন্য সংসদ সদস্য (এমপি) নির্বাচিত হন। ১৯৫০, ১৯৫১ এবং ১৯৫৫ সালে তিনি লিভারপুল গারস্টনের হয়ে নির্বাচিত হন। তিনি ১৯৫৭ সালে অফিস ত্যাগ করেন এবং একটি উপ-নির্বাচনে রিচার্ড মার্টিন বিংহামের স্থলাভিষিক্ত হন।   তথ্যসূত্র    সূত্র    হাউস অফ কমন্সে টাইমস গাইড   বহিঃসংযোগ     বিষয়শ্রেণী:দ্বিতীয় বিশ্বযুদ্ধে রাজকীয় বিমান বাহিনীর কর্মকর্তা বিষয়শ্রেণী:রাজকীয় বিমান বাহিনী কর্মকর্তা বিষয়শ্রেণী:ওয়েস্টমিনস্টার স্কুল, লন্ডনে শিক্ষিত ব্যক্তি বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী বিষয়শ্রেণী:যুক্তরাজ্যের সংসদ সদস্য ১৯৫৫-১৯৫৯ বিষয়শ্রেণী:যুক্তরাজ্যের সংসদ সদস্য ১৯৫১-১৯৫৫ বিষয়শ্রেণী:যুক্তরাজ্যের সংসদ সদস্য ১৯৫০-১৯৫১ বিষয়শ্রেণী:যুক্তরাজ্যের সংসদ সদস্য ১৯৪৫-১৯৫০ বিষয়শ্রেণী:যুক্তরাজ্যের সংসদ সদস্য ১৯৩৫-১৯৪৫ বিষয়শ্রেণী:যুক্তরাজ্যের সংসদ সদস্য ১৯৩১-১৯৩৫ বিষয়শ্রেণী:ইংল্যান্ডের নির্বাচনী এলাকা থেকে রক্ষণশীল দল (যুক্তরাজ্য) এর সংসদ সদস্য বিষয়শ্রেণী:১৯৮৬-এ মৃত্যু বিষয়শ্রেণী:১৯০১-এ জন্ম বিষয়শ্রেণী:লিভারপুলের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:দক্ষিণ পূর্ব এসেক্সের যুক্তরাজ্যের সংসদ সদস্য
সাত পাকে বাঁধা সৌমিত্র চট্টোপাধ্যায় এবং সুচিত্রা সেন অভিনীত একটি বাংলা সিনেমা । ছবিটি ১৯৬৩ সালে মুক্তি পায়। পরিচালক অজয় কর। সাত পাকে বাঁধা চলচ্চিত্রে অভিনয়ের জন্য মস্কো চলচ্চিত্র উৎসবে নায়িকা সুচিত্রা সেন "সিলভার প্রাইজ ফর বেস্ট অ্যাকট্রেস" জয় করেন। তিনিই প্রথম ভারতীয় অভিনেত্রী যিনি কোনো আন্তর্জাতিক চলচ্চিত্র উৎসবে পুরস্কৃত হয়েছিলেন।   কাহিনী সারাংশ  সুখেন্দু দত্ত (সৌমিত্র চট্টোপাধ্যায়), একজন শিক্ষিত দরিদ্র এতিম, যে কলকাতার একটি ছোট অ্যাপার্টমেন্টে তার খালার সাথে থাকে। বিশ্ববিদ্যালয়ে নিয়মিত চাকরির পাশাপাশি সে প্রাইভেট টিউশনি করেও জীবিকা নির্বাহ করে। সুখেন্দু তার এক ছাত্রের মাধ্যমে একজনের ব্যক্তিগত অনুষ্ঠানে একজন সুশিক্ষিত মহিলা অর্চনা বসুর (সুচিত্রা সেন) সাথে পরিচিত হয়, এই অর্চনা বসু একজন ধনী পরিবারের নারী। এক সময় তারা একে অপরের প্রেমে পড়ে এবং বিয়ে করে। অর্চনার মা তার সাথে সুখেন্দুর সম্পর্কটা শুরু থেকেই মেনে নিতে পারেনা, এবং অর্চনার মা'র কারণেই সুখেন্দুর সাথে অর্চনার বিয়ে বিচ্ছেদ ঘটে।  তথ্যসূত্র  আরও দেখুন  সাত পাকে বাঁধা, ইন্টারনেট মুভি ডেটাবেজ   বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৬০-এর দশকের বাংলা ভাষার চলচ্চিত্র বিষয়শ্রেণী:ছোট কল্পকাহিনী অবলম্বনে চলচ্চিত্র বিষয়শ্রেণী:অন্য ভাষায় পুনর্নির্মিত বাংলা চলচ্চিত্র বিষয়শ্রেণী:১৯৬৩-এর চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র
সদাশিব রাওজী পাতিল (; ; জন্ম: ১০ অক্টোবর, ১৯৩৩ - মৃত্যু: ১৫ সেপ্টেম্বর, ২০২০) তৎকালীন ব্রিটিশ ভারতের মহারাষ্ট্রের কোলাপুর এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫৫ সালে সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর ভারতীয় ক্রিকেটে মহারাষ্ট্র দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন তিনি। ডানহাতি ফাস্ট-মিডিয়াম বোলিংয়ের পাশাপাশি নিচেরসারিতে ডানহাতে কার্যকরী ব্যাটিংশৈলী প্রদর্শন করেছেন সদাশিব পাতিল।   খেলোয়াড়ী জীবন  ১৯৫২-৫৩ মৌসুম থেকে ১৯৬৩-৬৪ মৌসুম পর্যন্ত সদাশিব পাতিলের প্রথম-শ্রেণীর খেলোয়াড়ী জীবন চলমান ছিল। মহারাষ্ট্রের পক্ষে ৩৬টি প্রথম-শ্রেণীর ক্রিকেট খেলায় অংশ নিয়েছেন। ১৯৫২ থেকে ১৯৬৪ সময়কালে প্রথম-শ্রেণীর ক্রিকেটে অংশগ্রহণ করেছিলেন সদাশিব পাতিল। ২৬.৮৪ গড়ে ৮৫৯ রান ও ৩০.৬০ গড়ে ৮৩ উইকেট পেয়েছিলেন।  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন সদাশিব পাতিল। ২ ডিসেম্বর, ১৯৫৫ তারিখে মুম্বইয়ে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  দল নির্বাচকমণ্ডলীর সভাপতি থাকাকালে লালা অমরনাথ অনেক উদীয়মান তরুণ ক্রিকেটারদের জাতীয় দলে অন্তর্ভুক্ত করেন। কিন্তু, সদাশিব পাতিলের টেস্টে অংশগ্রহণ বেশ সীমিত পর্যায়ের ছিল। তবে, বোম্বেতে নিউজিল্যান্ডের বিপক্ষে খেলায় তিনি মন্দ খেলেননি। ১৪ রানে অপরাজিত ছিলেন। উভয় ইনিংসে জন রিডের উইকেট পান। খেলায় ২৩ ওভার বোলিং করে ৫১ রান খরচায় ২ উইকেট লাভ করেন। ঐ খেলায় তার দল জয় পেয়েছিল। তাসত্ত্বেও তাকে আর কোন টেস্টে অংশগ্রহণের সুযোগ দেয়া হয়নি। নিচেরসারিতে কার্যকরী ব্যাটসম্যান ছিলেন।  ১৫ সেপ্টেম্বর, ২০২০ তারিখে মহারাষ্ট্রের কোলাপুর এলাকায় ৮৬ বছর বয়সে সদাশিব পাতিলের দেহাবসান ঘটে।   তথ্যসূত্র    আরও দেখুন   সন্দ্বীপ পাতিল  খোরশেদ মেহেরমজী  এক টেস্টের বিস্ময়কারী  ভারতীয় টেস্ট ক্রিকেটারদের তালিকা   বহিঃসংযোগ       বিষয়শ্রেণী:১৯৩৩-এ জন্ম বিষয়শ্রেণী:২০২০-এ মৃত্যু বিষয়শ্রেণী:পশ্চিম অঞ্চলের ক্রিকেটার বিষয়শ্রেণী:ভারতীয় ক্রিকেটার বিষয়শ্রেণী:ভারতের টেস্ট ক্রিকেটার বিষয়শ্রেণী:মহারাষ্ট্রের ক্রিকেটার বিষয়শ্রেণী:মহারাষ্ট্র থেকে আগত ক্রিকেটার
মোরা একটি ফুলকে বাঁচাবো বলে যুদ্ধ করি, গোবিন্দ হালদার রচিত এবং আপেল মাহমুদ কর্তৃক সুরারোপিত দেশাত্মবোধক বাংলা গান। ১৯৭১ সালে বাংলাদেশের স্বাধীনতা যুদ্ধে অনুপ্রেরণা যোগাতে এই গান রচিত হয়। এই গানটি কুষ্টিয়া ইসলামিয়া কলেজ মাঠ প্রাঙ্গনে ১৯৭১ সালে আপেল মাহমুদ খালি গলায় পরিবেশন করেন। পরবর্তীতে আপেল মাহমুদ গানটি ঢাকায় স্টুডিওতে রেকর্ড করেন।   ২০০৬ সালে এটি বিবিসি কর্তৃক সর্বকালের সর্বশ্রেষ্ঠ বাংলা গান হিসেবে শ্রোতা মনোনীত ২০ সেরা গানের মধ্যে ৭ম অবস্থানে অর্ন্তভূক্ত হয়েছিল।{{ওয়েব উদ্ধৃতি |লেখক= |শিরোনাম=সর্বকালের সর্বশ্রেষ্ঠ বাংলা গান |ইউআরএল=http://www.bbc.co.uk/bengali/news/story/2006/05/060502_mbsheragaan.shtml |তারিখ=৩ মে ২০০৬ |সংগ্রহের-তারিখ=৯ মার্চ ২০১৫ |প্রকাশক=বিবিসি | archive=https://web.archive.org/web/20250227033644/https://www.bbc.com/bengali/news/story/2006/05/060502_mbsheragaan | archive-date=2025-02-27}  গানের কথা মোরা একটি ফুলকে বাঁচাবো বলে যুদ্ধ করি মোরা একটি মুখের হাসির জন্য অস্ত্র ধরি  যে মাটির চির মমতা আমার অঙ্গে মাখা যার নদী জল ফুলে ফলে মোর স্বপ্ন আঁকা যে দেশের নীল অম্বরে মন মেলছে পাখা সারাটি জনম সে মাটির দানে বক্ষ ভরি  মোরা নতুন একটি কবিতা লিখতে যুদ্ধ করি মোরা নতুন একটি গানের জন্য যুদ্ধ করি মোরা একখানা ভালো ছবির জন্য যুদ্ধ করি মোরা সারা বিশ্বের শান্তি বাঁচাতে আজকে লড়ি  যে নারীর মধু প্রেমেতে আমার রক্ত দোলে যে শিশুর মায়া হাসিতে আমার বিশ্ব ভোলে যে গৃহ কপোত সুখ স্বর্গের দুয়ার খোলে সে শান্তির শিবির বাঁচাতে শপথ করি  মোরা একটি ফুলকে বাঁচাবো বলে যুদ্ধ করি মোরা একটি মুখের হাসির জন্য অস্ত্র ধরি  কর্মীবৃন্দ  আপেল মাহমুদ — কণ্ঠ  তথ্যসূত্র  বহিঃসংযোগ  বিষয়শ্রেণী:১৯৭১-এর গান বিষয়শ্রেণী:বাংলা ভাষার গান বিষয়শ্রেণী:বাংলাদেশী দেশাত্মবোধক গান বিষয়শ্রেণী:বাংলাদেশের স্বাধীনতা যুদ্ধের গান বিষয়শ্রেণী:বাংলাদেশী সঙ্গীত
জিমি ওয়েলস ২০ এপ্রিল, ২০১২ এ ঘোষণা করেছে:   সবাইকে শুভেচ্ছা  আমি আমার স্বাভাবিক কর্তৃত্ববাদী এবং উদ্ধত ভঙ্গিতে ঘোষণা করছি যে আজ (২০শে এপ্রিল) চিরকাল জাস্টিন ন্যাপ দিবস হিসাবে পরিচিত হবে । সুদূর ভবিষ্যতের উইকিপিডিয়ানরা প্রথম ব্যক্তি যিনি ১০,০০,০০০ সম্পাদনা করেছেন তাকে দেখে বিস্মিত হবেন । আজ রাতে রাতের খাবারের সময় প্রত্যেক উইকিপিডিয়ানের জাস্টিন এবং তার অনেক সম্পাদনাকে একটি করে টোস্ট বলা উচিত । যে দেশগুলিতে ইস্টার উদযাপন করা হয় যা কখনও কখনও বছরের একই সময়ে হয় এবং প্রকৃতপক্ষে পূর্ব ও পশ্চিমা উভয় ঐতিহ্যের জন্য ২০১৪ সালে জাস্টিন ন্যাপ দিবসে পড়বে - শিশুদের প্রত্যেককে ১০ লক্ষ ক্যান্ডি খাওয়ার অনুমতি দেওয়া হবে। জাস্টিন ন্যাপ এর নামে সম্পাদনা করেছেন User:Koavf।   আরও দেখুন   উইকিপিডিয়া:উইকিপিডিয়ার ছুটির দিন  উইকিপিডিয়া:উইকিপিডিয়া দিবস  Wikipedia:Brion Vibber Day  Wikipedia:Magnus Manske Day  Wikipedia:Tim Starling Day  Wikipedia:Editcountitis  বিষয়শ্রেণী:উইকিপিডিয়ার ছুটির দিন
ওয়ালিমা ( ), বা বিবাহ ভোজ, ইসলামী বিবাহের দুইটি ঐতিহ্যগত অংশের মধ্যে দ্বিতীয়। ওয়ালিমা নিকাহ () বা বিয়ের অনুষ্ঠানের পর সম্পন্ন করা হয়। আর ওয়ালিমা শব্দটি আলওয়ালাম থেকে উদ্ভূত হয়েছে, যেটির অর্থ একত্রিত করা। এটি দ্বারা আরবীতে ভোজকে নির্দেশ করা হয়। ওয়ালিমাকে বিবাহ-পরবর্তী বাসগৃহে সুখের প্রতীক হিসেবে দেখা হয়।World faiths, Teach yourself - Islam. By Ruqaiyyah Maqsood. . Page 179/180. যদিও ওয়ালিমা প্রায়ই বিয়ের উদ্‌যাপন বর্ণনা করতে ব্যবহৃত হয়, কিন্তু এছাড়াও এটি দ্বারা নবজাতকের জন্ম এবং নতুন বাড়ি ক্রয় উদ্‌যাপনের ক্ষেত্রে ব্যবহার করা হয়। এই প্রথাটি বাঙালিদের মাঝে "বৌভাত" নামে পরিচিত।  থাম্ব|ডান|ওলিমা (বৌভাত)- এ একজন বাঙালি কনে   ওয়ালিমার সময়  ওয়ালিমার সঠিক সময় কোনটি সেটি সম্পর্কে পণ্ডিতদের বিভিন্ন মতামত আছে। এটির সময়কাল সংস্কৃতি এবং মতামত দ্বারা পরিবর্তিত হয়; উদাহরণস্বরূপ, কিছু মত অনুযায়ী এটি করা উচিত:  বিবাহের চুক্তির সময়  নিকাহর পর এবং পরিসমাপ্তির পূর্বে  বিবাহ যাত্রার সময় (ইবনে হাজার, ফাত আল-বারি, ৯/২৮৭)  পরিসমাপ্তির পর।   ওয়ালিমার অন্যান্য ব্যবহার  ওয়ালিমা'র আক্ষরিক অনুবাদের অর্থ "একত্রিত" এবং জীবনের প্রধান ঘটনার সমাবেশ বা অনুষ্ঠান উদ্‌যাপন বর্ণনা করতে এটি ব্যবহৃত হয়। ওয়ালিমা মূলত আমেরিকান এবং ইংরেজি শব্দের সাথে বিনিময়যোগ্য, যেমন: বিবাহ অভ্যর্থনা বা উদ্‌যাপন (যখন বিবাহ উদ্‌যাপন করা হয়), জন্মদিনের অনুষ্ঠান (যখন নবজাতকের জন্ম উদ্‌যাপন করা হয়), অথবা হাউসওয়ার্মিং অনুষ্ঠান (যখন নতুন বাড়ি ক্রয় উদ্‌যাপন করা হয়)। একইভাবে, ওয়ালিমা সাধারণত অন্যান্য ভাষা/সংস্কৃতির শব্দের সাথে বিনিময়যোগ্য, যেটি দ্বারা মূলত বুঝানো হয় বিবাহ, নবজাতক অথবা নতুন বাড়ি উদ্‌যাপনের উদ্দেশ্যে একত্র করা। যেহেতু এটি একটি আরবি শব্দ, আর শব্দটি আবশ্যকভাবে মুসলিমদের জন্য সংরক্ষিত নয়, বরং শব্দটি কেবল এমন অনুষ্ঠানের বর্ণনা করে যা উদ্‌যাপন করা হয়।   হাদীসে ওয়ালিমা    তথ্যসূত্র   বিষয়শ্রেণী:ইসলামি পরিভাষা বিষয়শ্রেণী:ইসলামে বিবাহ
মালয়েশিয়া–শ্রীলঙ্কা সম্পর্ক, মালয়েশিয়া এবং শ্রীলঙ্কা এর মাঝে বিদ্যমান দ্বিপাক্ষিক সম্পর্ককে নির্দেশ করে। এছাড়াও, দেশ দুটির মধ্যে যে ঐতিহাসিক সম্পর্ক বিদ্যমান, তাও নির্দেশ করে। শ্রীলঙ্কার রাজধানী কলম্বোতে মালয়েশিয়ার একটি হাই কমিশন রয়েছে।  অপরদিকে, মালয়েশিয়ার রাজধানী কুয়ালালামপুর-এ শ্রীলঙ্কার একটি হাই কমিশন রয়েছে।   ইতিহাস  শ্রীলঙ্কা এবং দক্ষিণ-পূর্ব এশীয় দেশগুলোর মধ্যে সম্পর্ক অনেক আগে থেকেই বিদ্যমান। দক্ষিণ-পূর্ব এশিয়ার দেশগুলোর জন্য, শ্রীলঙ্কা ছিল বঙ্গোপসাগর এর মূল প্রবেশদ্বার। এ কারণে, দক্ষিণ-পূর্ব এশিয়ার দেশগুলোর সাথে অনেক আগে থেকেই শ্রীলঙ্কার সুসম্পর্ক বজায় ছিল।  তবে সেইময়, শ্রীলঙ্কা এবং মালয় উপদ্বীপ এর মধ্যে যে সম্পর্ক বিদ্যমান ছিল, তার প্রধান কারণ ছিল বাণিজ্য॥  ১৯৬১ সালে প্রকাশিত, সেনারথ পারানাভিতানার রচিত বই, সিলন এবং মালয়েশিয়া তে, সিংহল এবং মালয়েশিয়ার মধ্যকার অতীত সম্পর্কের নিদর্শন পাওয়া যায়। thumb|শ্রীলঙ্কা বৌদ্ধ মন্দির, সেন্তুল, কুয়ালালামপুর  বর্তমান যুগে, ১৯৫৭ সালে, শ্রীলঙ্কা এবং মালয়েশিয়ার মধ্যে আনুষ্ঠানিকভাবে কূটনৈতিক সম্পর্ক স্থাপিত হয়। ১৯৯৭ সালে শ্রীলঙ্কার তৎকালীন রাষ্ট্রপতি, চন্দ্রিকা কুমারাতুঙ্গা, এক রাষ্ট্রীয় সফরে মালয়েশিয়ায় যান। সেখানে তিনি, মালয়েশিয়ার প্রধানমন্ত্রীর সাথে দ্বিপাক্ষিক বৈঠক করেন। দুই নেতার বৈঠকের পর, শ্রীলঙ্কা এবং মালয়েশিয়ার মধ্যে বেশ কিছু সমঝোতা স্মারক সাক্ষরিত হয়।  ২০১৬ সালে, শ্রীলঙ্কার রাষ্ট্রপতি মৈত্রীপাল সিরিসেন, ৩ দিনের এক রাষ্ট্রীয় সফরে মালয়েশিয়ায় যান। তার সেই সফরের প্রধান উদ্দেশ্য ছিল, শ্রীলঙ্কা এবং মালয়েশিয়ার মধ্যকার সম্পর্কের উন্নয়ন।  সেই সফরে সিরিসেন, মালয়েশিয়ার প্রধানমন্ত্রী নজিব রাজাক এর সাথে বৈঠক করেন এবং তাদের আলোচনার ভিত্তিতে দুই দেশ বেশ কয়েকটি সমঝোতা স্মারকে সাক্ষর করে।   অর্থনৈতিক সম্পর্ক  মালয়েশিয়া, শ্রীলঙ্কার বৃহৎ বাণিজ্যিক অংশীদারদের মাঝে অন্যতম এবং শ্রীলঙ্কায় বৃহৎ বিনিয়োগকারীদের মধ্যেও অন্যতম। ২০১৫ সালে এই দুই দেশের মধ্যকার দ্বিপাক্ষিক বাণিজ্যের পরিমাণ ছিল ১ বিলিয়ন (১০০ কোটি) মার্কিন ডলার।  ২০১১ সালে দুই দেশের মধ্যকার বাণিজ্যের এ পরিমাণ ছিল ৮১৪ মিলিয়ন (৮১.৪ কোটি) মার্কিন ডলার। এর মধ্যে, শ্রীলঙ্কায়, মালয়েশিয়ার রপ্তানির পরিমাণ ছিল ৬৪৪ মিলিয়ন (৬৪.৪ কোটি) মার্কিন ডলার। অপরদিকে মালয়েশিয়ায় শ্রীলঙ্কার রপ্তানির পরিমাণ ছিল ১৬৯ মিলিয়ন (১৬.৯ কোটি) মার্কিন ডলার।  পর্যটন, সংস্কৃতি, ক্রীড়া, অভিবাসন এবং মানবসম্পদ উন্নয়ন খাতে, কারিগরি ও অর্থনৈতিক সমন্বয় বৃদ্ধির লক্ষ্যে উভয় দেশই একটি যৌথ কমিশন গঠন করেছে। এর পাশাপাশি এই যৌথ কমিশনের কাজ হল, যুগের সাথে তাল মিলিয়ে বিভিন্ন বিষয়ে বৈজ্ঞানিকভাবে সমন্বয় সাধন।   তথ্যসূত্র   বিষয়শ্রেণী:মালয়েশিয়ার দ্বিপাক্ষিক সম্পর্ক বিষয়শ্রেণী:শ্রীলঙ্কার দ্বিপাক্ষিক সম্পর্ক বিষয়শ্রেণী:মালয়েশিয়া-শ্রীলঙ্কা সম্পর্ক